ร้านนี้เป็นหนึ่งในหลายๆสาขาที่มีคนนิยมเข้ามาทาน ด้วยอยู่ในสถานีบริการน้ำมันปตท. มีที่จอดรถจำนวนมาก มีร้านค้าอื่นๆอยู่ไกล้สะดวก ตอนไปถึงเป็นเวลาไกล้ 19.00น. คนในร้านเยอะที่เดียว เจอคนในแวดวงทีวีด้วยแต่ไม่ได้ทักเพราะคาดว่าเค้าจะมาเป็นส่วนตัว พนักงานหลายคนทางร้านให้ใช้แท็บเล็ตทันสมัยดี 
อาหารรอไม่นาน ค่อนข้างมาแบบต่อเนื่อง

ปลาเก๋าทอดน้ำปลา เมนูนี้ชอบสุด เนื้อปลาหั่นมาพร้อมทาน วางบนตัวปลา ทอดได้กรอบนอกนุ่มใน หอมน้ำปลา เนื้อปลาสดนุ่มๆไม่มีก้าง ทานสบายเหมาะกับเด็กๆ 380.-

ส้มตำปู-ส้มตำไข่เค็ม เนื้อปูสดให้มาไม่เยอะ เพราะจานเค้าค่อนข้างเล็ก ในส่วนของไข่เค็ม ไข่ขาวคลุกจนละเอียดเหลือไข่แดงยังเป็นชิ้น จานเล็กๆ เชฟใส่มะนาวหั่นเป็นชิ้นเล็กลงมาพร้อมกับเส้นมะละกอ ไม่รู้ว่าเป็นเทคนิคทำให้มะนาวได้รสเปรี้ยวสดหรือป่าวหรือจะให้ทานทั้งเปลือก(ไม่ค่อยโอ) รสชาติหวานนำเอาใจคนกรุง 70-80.-

ปากเป็ดทอด ใช้ปากเป็ดทอดชิ้นใหญ่ดี ทอดรวมกับสมุนไพรก็แปลกดี แต่เสียดายทอดไม่กรอบ  85.-

ซุปหน่อไม้ ทางร้านใช้หน่อไม้แก่-อ่อนผสมกัน รสชาติถือว่าดีแต่ใส่ชูรสเยอะไปหน่อย 80.-

ไก่ทอด เป็นไก่บ้านหมัก รสชาติเค็มตัวเล็ก ครึ่งตัวเท่ากับ1จานเล็ก ส่วนตัวแล้วคิดว่าค่อนข้างเค็มไปหน่อยและเนื้อน้อยไปนิด 100.-

ชอบมากอยู่เมนูเดียวปลา แต่ราคาก็โดดไปหน่อย จานอื่นมาราคารับได้แต่ก็ถือว่าน้อย ลดผงชูรสหน่อยก็ดี